Pues como encara no tiens garra mensache te deixo yo uno, asinas prencipiamos bien l'anyo :-D Chustament quereba comentar-te l'atro día, pero se me pasó, una modificación en una plantilla que facié y que se que a tu te fería buena honra... Ye una cosa pareixida a lo que veyemos d'as etiquetas en a trobada con os catalans... pero isto se puede fer servir millor en imachens de mapas y toponimos... por eixemplo, a ideya la tenié en veyer ista foto tuya... veigo que l'has meso os toponimos dencima d'a imachen... pero con a plantilla mía ixo ya no cal fer-lo... fe una golladeta a isto y lo entenderás :-D... avantallas? no cal modificar a imachen,... se puet seguir fendo servir sin os toponimos u etiquetas... pero amás, lo millor de tot: ye posible, en l'articlo, punchar en cadagún d'ixos toponimos ta veyer l'articlo correspondient :-) ... se pueden meter as etiquetas con u sin vinclo (por eixemplo "Pico Lalalá" tien vinclo y "ibonet" no'n tien), se pueden meter as etiquetas en diferents colors ta contrastar bien con a imachen (aquí ye blanco y negro, pero se puet igual qualsiquier atra color) y ye posible meter a imachen con marco como en iste eixemplo u integrada en l'articlo (como aquí), como se quiera :-P ... si miras o codigo pareixe muit envolicau, pero en realidat no'n ye... a primera ringlera (Image label begin) ye quasi mesmo que una imachen normal, tiens os parametros "image" (nombre d'a imachen), "width" (amplaria, nomas o numero, no cal meter "px"), "float" (si ye a la dreita, a la cucha u en o centro), "thumb" (ta meter marco, si quiers marco se mete "thumb=thumb" y si no no se mete cosa), "caption" (o títol d'a imachen, cal meter-lo si metemos marco)... y dimpués vienen una serie de ringleras con cada etiqueta ("Image label small"), en istas cal meter a posición "x" y "y" d'a etiqueta en a imachen (cal fer prebatinas, achustando dica que quede a on queremos), "scale" (o mesmo valor que hemos meso en "width"), "text" (o texto, en iste caso veyes que l'he meso as etiquetas html ta dar-le color, pero no cal si no quiers... si no se queda como un vinclo normal u en negro si no bi ha vinclo). Ta rematar cal zarrar a plantilla con "Image label end". Ta atro tipo d'imachens en as que no queramos meter etiquetas, pero sí vinclos en a imachen soi estudiando fer-lo por zonas poligonals, que cada zona enlace a un articlo por eixemplo (Clicksensitive images que dicen os angleses :-D) --Willtron (?)  11:20 10 chi 2011 (UTC)